Document ID: 31994R0780

KOMISSION ASETUS (EY) N:o 780/94,
annettu 7 päivänä huhtikuuta 1994,
rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta
EUROOPAN UNIONIN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 1725/79(3), sellaisena kuin se on viimeksi muutettuna asetuksella (ETY) N:o 3411/93(4), 4 artiklan 1 kohdan mukaisesti rehuseoksiksi jalostetulle rasvattomalle maitojauheelle myönnettävän tuen edellytyksenä on velvoite sisällyttää vähintään 50 kilogrammaa maitojauhetta 100 kilogrammaan lopullista tuotetta; mainitun artiklan 1 a kohdassa säädetään kuitenkin, että 1 päivästä helmikuuta 1993 31 päivään maaliskuuta 1994 mainittu vähimmäistaso vahvistetaan 35 kilogrammaan; rasvattoman maitojauheen markkinatilanteen kehitys oikeuttaa tämän poikkeuksen ylläpitämisen 30 päivään kesäkuuta 1994, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN PÄÄTÖKSEN:
1 artikla
Korvataan asetuksen (ETY) N:o 1725/79 4 artiklan 1 a kohdassa sanat "1 päivä helmikuuta 1993 ja 31 päivä maaliskuuta 1994" sanoilla "1 päivä helmikuuta 1993 ja 30 päivä kesäkuuta 1994".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä huhtikuuta 1994.

Labels: 17
19
6